Adam Lallana

Tidlig liv

Lallana ble født i St Albans i Hertfordshire, men familien flyttet til Iford-området i Bournemouth da han var fem år gammel. Han gikk på Corpus Christi School, etterfulgt av St Peter's Catholic Comprehensive School. Da han var yngre var han supporter av den engelske klubben Everton.

Ungdomslaget

Lallana var med i Bournemouth Centre of Excellence, der hans store potensiale ble oppdaget av en speider fra Southampton, og Lallana gikk til Premier League-klubben bare 12 år gammel i 2000. Southampton betalte en kompensasjon på £3 000 til Bournemouth, med ytterligere utbetalinger på £5 000 og £10 000 da han signert henholdsvis stipend og profesjonell kontrakt. Bournemouth skal ettersigende også ha krav på 25% av videresalget hvis Lallana ble solgt. 
Lallana var med i Southamptons FA Youth Cup-lag i FA Youth Cup Finalen i 2004/05 og 2005-06, der laget spilte seg fram til finalen.

2006-2010

Lallana ble tatt med på førstelaget i juli 2006, og debuterte 23. august 2006, i en 5–2 seier over Yeovil Town, i Ligacupen. Den 31. oktober 2006 signerte han en ny kontrakt, som ville holde han i Southampton frem til desember 2009. Den 9. oktober 2007 gikk han på utlån til Bournemouth for en måned. 
Først 28. april 2008 skårte Lallana sitt første offisielle mål for Southampton i en viktig kamp mot West Bromwich Albion i Championship.
Han ble fast spiller på førstelaget fra begynnelsen av 2008–09 sesongen, noe som resulterte i at han 29. august 2008, signerte en ny treårs kontrakt med «The Saints».
Han avsluttet 2009–10 sesongen med totalt 20 mål for alle turneringer, og satte sitt 20. mål i sesongens siste kamp mot Southend United. Dette gjorde han til den første midtbanespilleren hos Southampton som hadde skåret 20 mål i en sesong, siden legendariske Matthew Le Tissiers 30 mål i 1994–95 sesongen. Southampton havnet på 7.-plass, rett utenfor kvalifiseringsplass.

2010-2014

Den 7. januar 2011, signerte Lallana en ny kontraktforlenging frem til sommeren 2015. Han ble kåret til «League One Team of the Year» for 2010–11 sesongen etter å ha skåret 11 seriemål totalt for sesongen. Southampton endte sesongen på 2.-plass, 3 poeng bak Brighton & Hove Albion, og sikret seg direkte opprykk til Championship.
Han fortsatte så med å skåre på den første kampen i 2011–12 sesongen, i en 3–1 seier over Leeds United på St Mary's Stadium som brøt en 12-år gammel rekke med ikke-seire i sesongens første kamp, og sikret samtidig den syvende seriekampen på rad med seier for laget. Han skårte to ganger i 5–2 seieren mot Ipswich Town. Hans 150. kamp for klubben kom i 1–1 kampen mot Portsmouth. Hans 10. mål kom i 4–0 seieren over Derby County. Han fikk også et mål når laget slo Barnsley 2-0. Han ble nominert til «Player of the Year award», men tapte for lagkamerat Rickie Lambert. Sammen med Lambert og Kelvin Davis, ble han en av tre Southampton-spillere som ble plukket ut på «The Championship Team of the Year» for 2011–12 sesongen. Han fikk sitt siste mål, på sesongens siste kamp, og avsluttet dermed med 13 mål totalt, 11 i serien. Southampton endte sesongen i Championship på 2.-plass, bare 1 poeng bak Reading, og sikret seg direkte opprykk til Premier League, klubbens andre opprykk på to sesonger.

Liverpool

Liverpool og Southampton ble 27. juni 2014 enige om en overgang til en verdi av £25M, etter visse tillegg . Lallana ble dermed Liverpools tredje kjøp sommeren 2014, etter tidligere Saints-lagkamerat Rickie Lambert og Emre Can. Liverpool bekreftet overgangen først 1. juli. Lallana selv kommenterte overgangen, ved å si «Jeg liker å tenke at jeg har kommet hit fordi jeg har gjort meg fortjent til det. Jeg gleder meg til å utvikle meg, spille med spillere i verdensklasse, og lagkameratene fra England. Det vil bli et nytt kapittel i mitt liv».
Lallana pådro seg en kneskade under preseason i USA sommeren 2014, og ble satt ut av spill i seks uker. 14. august var både Lallana og lagkamerat Marković tilbake i trening.

Landslaget

Han ble tatt ut i Englands EM-tropp til EM i Frankrike 2016.